**PROCESVERBAL I MBLEDHJES SË KËSHILLIT BASHKIAK KUKËS, DATË 24.02.2021**

Me datë 24.02.2021, ora 10:15 , në Sallën e Mbledhjeve , kati i tretë, Bashkia Kukës, u zhvillua mbledhja e radhës e Këshillit Bashkia për muajin shkurt 2021, në mbështetje të ligjit 139/2015 “Për vetëqeverisjen vendore” (i ndryshuar) nenet, 53 pika 4, neni 56, pika 2, gërma a, Urdhërin Nr. 433, si dhe ne Rregulloren e Organizimit dhe Funksionimit të Këshillit Bashkiak Kukës. Mbledhja zhvillohet online në platformën zoom dhe me prezence të disa anëtarëve në sallën e mbledhjeve. Morën pjesë në mbledhje : Anilda Biba, Sami Mata, Nazmije Mustafa, Destan Spahiu, Republika Tusha, Tigri Braha, Ketjona Sopaj, Abdulla Domi, Shpresim Dida, Nebi Ramallari, Rubin Omuri, Yllda Zenelaj, Ismail Selimaj.Bujar Syla, Burim Bilali, Astrit Cengu, Elmira Brahaj, Rustem Ahmetaj, Ismet Nika.Deklarohet kuorumi. Lexohet rendi i ditës, si më poshtë.

1. Pv “Për dhënien e ndihmës ekonomike nga fondi 6%, Janar 2021”.
2. Pv “Për miratimin e raportit të konsoliduar të monitorimit të buxhetit të Bashkisë Kukës për periudhën Janar-Dhjetor 2020”
3. Pv “Për miratimin e Kalendarit të veprimtarive të Këshillit Bashkiak për vitin 2021.

Miratohet rendi i ditës. Kërkohet shtesë në rend dite për 2 projekt-vendime të tjera:

1.Pv “ Për miratimin e kërkesës së Bashkisë Kukës, akordimin e ndihmës financiare për familjen e zj. Razie Shaqir Gashi, fshati Orçikël, Njësia Administrative Zapod, banesa e së cilës është dëmtuar nga faktorët atmosferikë”.

2.Pv “Për varrimin e Dëshmorit të Atdheut Ymer Hajrulla Cengu në Varrezat e Dëshmorëve të Atdheut Kukës”.

Hidhet të votim kërkesa për shtesë në rendin e ditës dhe miratohet.

Shqyrtohet pika 1 Pv “Për dhënien e ndihmës ekonomike nga fondi 6%, Janar 2021”. N. Mustafa, kryetare e komisionit të ekonomisë dhe financës: Projektvendimi është shqyrtuar në mbledhjen e komisionit. Kanë përfituar 453 familje. Masa e përfitimit është conform ligjeve dhe vendimeve të Këshillit të Ministrave. Për këto arsye kërkojmë të miratohet nga Këshilli Bashkiak. Nuk ka asnjë pyetje apo vërejtje. Miratohet pika 1 me të gjitha votat pro.

Shqyrtohet pika 2. N. Mustafa, kryetare e komisionit të ekonomisë dhe financës: Raporti i konsoliduar i buxhetit është shqyrtuar në mbledhjen e komisionit. Raporti na jep një informacion të plotë. Është realizuar në përputhje me kalendarin dhe legjislacionin në fuqi. Ju ftoj ta miratoni!

A.Biba:- Nëse ka pyetje nga të pranishmit në sallë apo në platform, jeni të lutur të na i drejtoni!

B.Syla:-Një sugjerim. Mendoj se raporti duhet të jetë më i qartë, shkrimi është shumë i vogël. Duke qenë se viti 2020 ishte vit pandemie, çfarë lehtësimi ka bërë bashkia për qytetarër?

z. M.Imeraj:- Shqetësimi juaj është i drejtë dhe do e mbajmë në konsideratë por si format jemi të detyruar ta paraqesim të tillë. Realizimi i treguesve bëhet në bashkëpunim me të gjitha drejtoritë.

Pika 2 hidhet në votim. Miratohet me shumicë. 1 votë kundër.

Shqyrtohet pika 3.

B. Syla:- Pse është parashikuar ndryshim buxheti në muajt korrik dhe gusht? Përgatitja e kalendarit i është referuar vendimeve të marra në vitin paraardhës. Miratohet pika 3 me shumicë votash. 2 vota kundër.

Shqyrtohet projektvendimi për akordimin e ndihmës financiare. A. Cengu, kryetar i komisionit të emergjencave civile shprehet dakord për të ndihmuar çdo familje që përballet me fatkeqësi natyrore. D. Palushi, drejtor i emergjencave civile: Kemi kryer verifikimet. Në banesën e kësaj familje ka ndodhur një fatkeqësi si rezultat i faktorëve atmosferikë. Dëmi i shkaktuar është paraqitur në dokumentacionin të cilin ju kemi vënë në dispozicion. Hidhet në votim dhe miratohet me të gjitha votat pro.

Shqyrtohet projektvendimi për “Varrimin e Dëshmorit të Atdheut Ymer Hajrulla Cengu në Varrezat e Dëshmorëve të Atdheut”. B. Syla:- Pse duhet të bëhet me vendim këshilli?

K. Lisha, përfaqësues i drejtorisë juridike: Në bazë të ligjit, rivarrimi duhet të bëhet me vednim të këshillit dhe më pas të procedohet me kërkesë për shtesë fondi në ministrinë përkatëse.

Miratohet me të gjitha votat pro.

**Kukës, 24.02.2021**